ดัชนีหุ้นภาคเช้าปิดลบ 5.42 จุด
หุ้นภาคเช้าของวันที่ 16 ธ.ค. เปิดตลาดติดลบโดยลงไปต่ำสุดที่ระดับ 1,028 จุด&nbsp;
16 ธ.ค. 2553

หุ้นภาคเช้าของวันที่ 16 ธ.ค. เปิดตลาดติดลบโดยลงไปต่ำสุดที่ระดับ 1,028 จุด 
ตลาดหุ้นภาคเช้าของวันที่ 16 ธ.ค. เปิดตลาดติดลบโดยลงไปต่ำสุดที่ระดับ 1,028 จุด และมาปิดตลาดที่ระดับ 1,030 จุด ลดลง 5.42 จุด หรือ 0.52% มูลค่าการซื้อขาย 20,705 ล้านบาท 
ขณะเดียวกันมีแรงขายในหุ้นกลุ่มสื่อสารโดยฉพาะบริษัท แอดวานซ์ อินโฟร์ เซอร์วิส(ADVANC)  หลังมีข่าวจาก กระทรวงไอซีที เปิดเผยว่าคณะกรรมการมาตรา 22 ตาม พ.ร.บ. ร่วมทุนปี 2535 ที่รับผิดชอบตรวจสอบสัญญาระหว่าง บริษัท TOT และ ADVANC ได้สรุปผลมูลค่าความเสียหายจากการแก้ไขสัญญาทั้งหมด 9 ครั้ง รวม 7.5 หมื่นล้านบาท 
ฝ่ายวิเคราะห์บล.ฟินันเซีย ไซรัส ระบุว่า จากความกังวลต่อปัญหาหนี้สินในยุโรปที่กลับมากดดันอีกครั้ง หลัง มูดี้ส์ เตรียมปรับลดอันดับความน่าเชื่อถือตราสารหนี้ของสเปน ทำให้ตลาดหุ้นต่างประเทศเช้านี้ส่วนใหญ่อยู่ในแดนลบ 
ขณะที่ตลาดหุ้นไทยในระยะนี้ก็มักจะมีแรงขายทำกำไรออกมาอยู่เป็นระยะๆ ทำให้ยังคาดว่า ดัชนีมีแนวโน้มแกว่งตัวลงในกรอบ 1,020-1,044 จุด ดังนั้นจึงแนะนำให้รอจังหวะดัชนีอ่อนตัวโดยเฉพาะใกล้ระดับ 1,020 จุด ค่อยไปรับซื้อจะเหมาะสมกว่า